gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3805, del 01-08-2000 (2000/5786)

Informació pública del depòsit de l'acta de dissolució de l'organització professional denominada Asociación Profesional de Criminólogos de la Administración de Justicia.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3805

Data del DOGV
:   01-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5786


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del depòsit de l'acta de dissolució de l'organització professional denominada Asociación Profesional de Criminólogos de la Administración de Justicia. [2000/M5786]
  
En compliment del que indica la normativa legal sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi disposa, es fa públic que ha sigut depositada en aquesta oficina, adscrita a la Direcció General de Treball i Seguretat Laboral, l'acta de la reunió realitzada el 29 de febrer de 2000, per la Junta General de l'Asociación Profesional de Criminólogos de la Administración de Justicia, per la qual es va aprovar per unanimitat la dissolució de l'associació, de conformitat amb el que disposa l'article 30 dels estatuts.
Diari Oficial de la Generalitat Valenciana


Sumari del DOGV 3684, del 09-02-2000 (2000/714)

Informació pública del programa d’actuació integrada per al desenvolupament urbanístic dels terrenys compresos en l’àmbit de l’actuació integrada definida en el programa publicat, compresa en el pla especial d’ordenació d’usos de l’Àrea de Repartiment DOT-120 camp de futbol.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/714


Organisme emissor
:   Trenzes Belles, SL

Tipus de document
:   Anunci

Informació pública del programa d'actuació integrada per al desenvolupament urbanístic dels terrenys compresos en l'àmbit de l'actuació integrada definida en el programa publicat, compresa en el pla especial d'ordenació d'usos de l'Àrea de Repartiment DOT-120 camp de futbol. [2000/S714]
  
La mercantil Trenzes Belles, SL ha formulat una proposta de programa d'actuació integrada per al desenvolupament urbanístic dels terrenys compresos en l'àmbit de l'actuació integrada definida pel programa publicat, en concret la del pla especial d'ordenació d'usos de l'Àrea de Repartiment DOT-120. Camp de futbol del Pla General d'Ordenació Urbana d'Elx (Alacant), acompanyant a aquesta projectes d'urbanització i reparcel·lació, per a la informació pública i la corresponent aprovació; tot això a l'empara del que preveu l'article 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segons l'article 48.1.c, en relació amb l'article 46.3 de la citada llei, se sotmet la proposta de programa i els projectes d'urbanització i reparcel·lació a informació pública pel termini de 20 dies hàbils, comptadors a partir de la publicació d'aquest anunci en el Diari Oficial de la Generalitat Valenciana.
  
Aquesta documentació es troba dipositada a la notaria del senyor F. Javier Gardeazábal del Río, situada a Elx, carrer Mariano Benlliure núm. 2, entresol. Qualsevol interessat podrà comparèixer en la citada Notaria (de dilluns a divendres, de 09.00 a 14.00 hores) i sol·licitar que se li exhibisca l'acta de protocol·lització de la documentació que integra la proposta de programa i els projectes que l'acompanya, i es podrà obtindre còpia de l'acta notarial. També podrà personar-se a l'Ajuntament d'Elx, per a examinar l'exemplar que s'hi ha dipositat i formular, si escau, al·legacions, alternatives tècniques o proposicions juridicoeconòmiques. En ambdós casos (notaria i ajuntament) dins del termini indicat en el paràgraf anterior de 20 dies hàbils a partir de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3890, del 01-12-2000 (2000/9493)

Informació pública del projecte de condicionament de local per a oficina municipal d'atenció ciutadana situat al carrer de les Albades, 3, al barri de Xenillet.
----------------------------------------------------------------------------------------------------------------------------------------------------------------

### Dades del document

Número de DOGV
:   3890

Data del DOGV
:   01-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9493


Organisme emissor
:   Ajuntament de Torrent

Tipus de document
:   Anunci

Informació pública del projecte de condicionament de local per a oficina municipal d'atenció ciutadana situat al carrer de les Albades, 3, al barri de Xenillet. [2000/M9493]
  
L'Ajuntament de Torrent, en sessió celebrada per la Comissió de Govern en data 3 de juliol de 2000, ha adoptat el següent acord:
  
Aprovar el projecte de condicionament de local per a oficina municipal d'atenció ciutadana, situat al carrer de les Albades, 3, al barri de Xenillet, i que té un pressupost total que ascendeix a la quantitat de 49.342.595 pessetes.
  
Contra aquest acord, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent a la notificació d'aquest, sense perjudici que puga exercir qualsevol altre que estime pertinent.
  
No obstant això, de conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podrà interposar potestativament recurs de reposició davant la Comissió de Govern, en el termini d'un mes, comptat a partir del dia següent al de la recepció d'aquesta notificació.
Diari Oficial de la Generalitat Valenciana


Sumari del DOGV 3711, del 17-03-2000 (2000/1988)

Expedient número 129/2000. Adjudicació del subministrament de 30.000 dosis de vacuna DTP acel·lular.
----------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/1988


Data del document
:   06-03-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu

Expedient número 129/2000. Adjudicació del subministrament de 30.000 dosis de vacuna DTP acel·lular. [2000/X1988]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. carrer Misser Mascó núm. 31-33, 46125 València. Telèfon 22 961 93 43, fax 96 386 66 07.
  
c) Número d'expedient: 129/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de 30.000 dosis de vacuna DTP acel·lular, destinades al programa de vacunació infantil de la Conselleria de Sanitat.
  
c) Lot: ?-
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: trenta-tres milions de pessetes (98.750.053 pessetes / 198.333,99 euros).
  
5. Adjudicació
  
a) Data: 16 de febrer de 2000.
  
b) Contractista: Smithkline Beecham, SA.
  
c) Nacionalitat: espanyola.
  
d) Import d'adjudicació: trenta-tres milions de pessetes (73.148.618 pessetes / 198.333,99 euros).
Diari Oficial de la Generalitat Valenciana


Sumari del DOGV 3761, del 31-05-2000 (2000/4230)

Acord de suspensió de l'atorgament de llicències d'instal·lació de canalitzacions per al servei de telecomunicacions.
---------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4230


Organisme emissor
:   Ajuntament de la Vall d'Uixó

Tipus de document
:   Acord

Acord de suspensió de l'atorgament de llicències d'instal·lació de canalitzacions per al servei de telecomunicacions. [2000/X4230]
  
El Plenari de l'ajuntament, en la sessió ordinària del dia 3 de maig de 2000, va adoptar l'acord següent:
  
Atesa la conveniència d'estudiar la modificació de les normes urbanístiques del PGOU vigent, a la fi de concretar les característiques de les instal·lacions de canalització per al servei de telecomunicacions.
  
Vist el dispost en la legislació aplicable, constituïda fonamentalment per:
  
Llei 6/1994, de 15 de novembre, de la Generalitat Valenciana, Reguladora de l'Activitat Urbanística, article 57.
  
Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, article 102.
  
Llei 7/1985, de 2 d'abril, Reguladora de les Bases del Règim Local, articles 22.1.c) i 47.3.i)
  
Vist l'informe de la cap de la Secció 1ª que consta en l'actuat; el Ple de l'ajuntament, previ dictamen de la Comissió Informativa d'Urbanisme, Obres, Agricultura i Medi Ambient, per unanimitat dels vint-i-un regidors presents a la sessió i, en conseqüència, amb el vot favorable de la majoria absoluta del nombre legal de membres que integra la corporació, acorda:
  
Primer
  
Suspendre l'atorgament de llicències d'instal·lació de canalitzacions per al servei de telecomunicacions en tot el sòl urbà.
  
Segon
  
La suspensió s'extingirà en tot cas, en el termini d'un any. Si s'haguera produït dins d'aqueix termini l'acord d'aprovació inicial, la suspensió es mantindrà i els seus efectes s'extingiran definitivament transcorreguts dos anys des d'aquest acord.
  
Tercer
  
Publicar el present acord en el Diari Oficial de la Generalitat Valenciana.
  
Quart
  
Contra el present acord, que posa fi a la via administrativa, es podrà interposar recurs potestatiu de reposició d'avant el mateix òrgan que ha dictat el present acord, en el termini d'un mes comptador des de l'endemà de la notificació d'aquest, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la recepció de la seua notificació.
Diari Oficial de la Generalitat Valenciana


Sumari del DOGV 3679, del 02-02-2000 (2000/752)

Informació pública de la dotzena modificació del Pla General.
-------------------------------------------------------------

### Dades del document

Número de DOGV
:   3679

Data del DOGV
:   02-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/752


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública de la dotzena modificació del Pla General. [2000/X752]
  
En compliment d'allò acordat pel plenari municipal, en la sessió del 26 de gener de 2000, se sotmet a informació pública, per termini d'un mes, la dotzena modificació del Pla General Municipal d'Ordenació vigent, redactada per l'arquitecte municipal, incloent-hi el conveni urbanístic subscrit amb Desarrollo Comercial Urbano de Raspeig, SA, a l'objecte que puguen ser examinats al Negociat d'Urbanisme, en horari de 9.00 a 13.00 hores, i formular-s'hi les al·legacions que estimen pertinents.
  
Alhora, queda suspesa pel termini d'un any, prorrogable en els termes legals, l'atorgament de llicències i acords de programació en l'àrea objecte del projecte de planejament exposat al públic, les noves determinacions del qual suposen modificació del règim urbanístic vigent en l'àrea esmentada.
  
I, tot això, en compliment del que preceptuen els articles 38, 55 i 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3871, del 06-11-2000 (2000/8799)

Convocatòria de l'assemblea constituent del Col·legi Oficial de Protètics Dentals de la Comunitat Valenciana.
-------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8799


Organisme emissor
:   Col·legi Oficial de Protetics Dentals de la Comunitat Valenciana

Tipus de document
:   Convocatòria

Convocatòria de l'assemblea constituent del Col·legi Oficial de Protètics Dentals de la Comunitat Valenciana. [2000/X8799]
  
Per la present i en compliment del que preveuen les disposicions transitòries 1ª i 2ª de la Llei 2/2000, de 31 de març, de la Generalitat Valenciana, de Creació del Col·legi Oficial de Protètics Dentals de la Comunitat Valenciana, es convoca a tots els professionals inscrits en el cens de protètics dentals exercents de la Comunitat Valenciana a l'assemblea constituent del Col·legi Oficial de Protètics Dentals de la Comunitat Valenciana, que tindrà lloc el dia 2 de desembre de 2000, a les 10.00 hores, al Centre Cultural Bancaixa, Fundació Bancaixa, Plaça de Tetuan núm. 23, de València, i l'ordre del dia de la qual serà el següent:
  
1r. Ratificar la Comissió Gestora o bé nomenar la nova i aprovar-ne, si fa el cas, la gestió.
  
2n. Debat de les esmenes presentades als Estatuts provisionals.
  
3r. Aprovació dels estatuts definitius del col·legi.
  
4t. Constitució formal del col·legi.
  
5é. Elecció dels membres de la Junta de Govern provisional.
Diari Oficial de la Generalitat Valenciana


Sumari del DOGV 3684, del 09-02-2000 (2000/730)

Rotlle d’apel·lació número 1.012/1998. Cèdula de notificació.
-------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/730


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.012/1998. Cèdula de notificació. [2000/Q730]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.012/1998, que prové del judici de menor quantia número 460/1995, del Jutjat de Primera Instància número 1 de Sagunt, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
València, 18 de setembre de 1999
  
La Secció Novena de l'Audiència Provincial de València, sent-ne ponent M.ª del Carmen Escrig Orenga, ha vist aquest rotlle d'apel·lació número 1.012/1998, que prové de les actuacions de judici de menor quantia, promogudes davant del Jutjat de Primera Instància número 1 de Sagunt amb el número 460/1995, entre les parts; d'una, com a demandant apel·lant, la comunitat de propietaris del carrer de Teodor Llorente, número 36, del Port de Sagunt, representats per la procuradora dels tribunals Jiménez Tirado i, d'una altra, com a demandats apel·lats, la senyora María Pérez García, representada per la procuradora dels tribunals Ballester Gómez, i el senyor Joaquín Viana Berlanga, sobre demolició d'obres en virtut del recurs d'apel·lació interposat per la demandant.
  
Decisió
  
Desestimem el recurs d'apel·lació interposat per la representació de la comunitat de propietaris de l'edifici situat al carrer de Teodor Llorente, número 36, del Port de Sagunt, contra la sentència de data 20 de maig de 1998, dictada en les actuacions número 460/1995 del Jutjat de Primera Instància número 1 de Sagunt, que confirmem, i condemnem la part apel·lant al pagament de les costes causades en aquesta alçada.
  
Notifiqueu aquesta resolució a les parts comparegudes i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a la part apel·lada incompareguda en aquesta alçada, el senyor Joaquín Viana Berlanga, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3828, del 04-09-2000 (2000/6867)

Rotlle d'apel·lació número 758/1999. Cèdula de notificació.
-----------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/6867


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 758/1999. Cèdula de notificació. [2000/Q6867]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 758/1999, que prové del de menor quantia número 680/1998, del Jutjat de Primera Instància número 3 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 263/2000
  
- Magistrats:
  
· José Martínez Fernández
  
· Gonzalo Caruana Font de Mora
  
· Antonio Pardo Llorens
  
València, 3 d'abril de 2000
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist aquest rotlle d'apel·lació número 758/1999, que prové de les actuacions de judici de menor quantia, promogudes davant del Jutjat de Primera Instància número 3 de València, amb el número 680/1998, entre les parts; d'una, com a demandant apel·lant, Papelera del Gaya, SA, representat pel procurador dels tribunals Sergio Llopis Aznar, i, com a demandat apel·lat, el senyor Pascual Esteve Burguet, representat per la procuradora dels tribunals Margarita Sanchis Mendoza, i, el demandat apel·lat, Paper Car, SA, incompareguda en aquesta alçada en virtut del recurs d'apel·lació interposat per la demandant apel·lant.
  
Decisió
  
S'estima el recurs i, amb la revocació de la sentència apel·lada, es condemna el demandat Esteve Burguet, solidàriament amb la mercantil codemandada Paper Car, SA, perquè paguen a l'actora la quantitat de 7.766.907 pessetes, interessos legals des de la interpel·lació judicial i pagament de les costes de primera instància.
  
No és procedent la condemna en costes en aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Paper Car, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3837, del 15-09-2000 (2000/7350)

Correcció d'errades de l'oferta d'ocupació pública per a l'any 2000.
--------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7350


Data del document
:   06-09-2000

Organisme emissor
:   Ajuntament de Llíria

Tipus de document
:   Correcció d'errades

Correcció d'errades

 Descriptors 

:   * Llíria
    * enginyer
    * administració local
    * obrer
    * oferta d'ocupació
    * professió administrativa
    * concurs administratiu
    * policia
    * arqueologia

Correcció d'errades de l'oferta d'ocupació pública per a l'any 2000. [2000/F7350]
  
Oferta d'ocupació pública per a l'any 2000, aprovada per la Resolució de l'Alcaldia Presidència número 1.390/2000, ratificada per la Comissió de Govern municipal en la sessió ordinària de data 1 d'agost d'enguany. Publicació en el Diari Oficial de la Generalitat Valenciana de 30 d'agost de 2000 (número 3.825, pàgina 16.361).
  
Rectificació d'errors acordada per la Comissió de Govern municipal en la sessió extraordinària del dia 5 de setembre de 2000.
  
- Denominació: oficial de policia local.
  
Naturalesa: funcionarial.
  
Escala: administració especial.
  
Subescala: serveis especials.
  
Grup: C.
  
Places de torn lliure: -
  
Places de promoció interna: 3.
  
- Denominació: auxiliar administratiu.
  
Naturalesa: funcionarial.
  
Escala: administració general.
  
Subescala: auxiliar.
  
Grup: D.
  
Places de torn lliure: 4.
  
Places de promoció interna: 2.
  
- Denominació: coordinador de parcs i jardins.
  
Naturalesa: funcionarial.
  
Escala: administració especial.
  
Subescala: personal d'oficis.
  
Grup: D.
  
Places de torn lliure: -
  
Places de promoció interna: 1.